**Sažetak poziva**

„Poboljšanje vodno-komunalne infrastrukture na području aglomeracije Požega“

(Projekt Požega)

1. Cilj (ako je primjenjivo, svrha i namjena) poziva

Cilj ovog postupka je usklađivanje aglomeracija Požega s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt obuhvaća izgradnju 19.722 m kanalizacijske mreže, izgradnju 8 crpnih stanica, rekonstrukciju 11.241 m kanalizacijske mreže, rekonstrukciju 14.805 m magistralnog cjevovoda i ugradnja 23 mjerno-regulacijskih okana te izgradnja uređaja za pročišćavanje otpadnih voda (UPOV) Požega (kapaciteta 33.500 ES, II i III. stupanj).

Projektom se doprinosi ostvarivanju sljedećih specifičnih ciljeva Operativnog programa „Konkurentnost i kohezija“:

* 6ii 1 – *Unapređenje javnog vodoopskrbnog sustava u svrhu osiguranja kvalitete i sigurnosti usluga opskrbe pitkom vodom* kroz poboljšanja hidrauličkog kapaciteta te rekonstrukcije magistralnog cjevovoda Velika – Požega
* 6ii 2: *Razvoj sustava prikupljanja i obrade otpadnih voda s ciljem doprinosa poboljšanju stanja voda* doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanja,

te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014.-2023.

1. Ukupna raspoloživa sredstva

Ukupna raspoloživa bespovratna sredstva iz Kohezijskog fonda za projekt „Poboljšanje vodno-komunalne infrastrukture na području aglomeracije Požega“ iznose 124.444.841,93 HRK.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja za projekt „Poboljšanje vodno-komunalne infrastrukture na području aglomeracije Požega“ iznosi 72,45%.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar investicijskog prioriteta 6ii su javni isporučitelj vodnih usluga. Prihvatljivi prijavitelj za projekt „Poboljšanje vodno-komunalne infrastrukture na području aglomeracije Požega“ je TEKIJA d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigao specifični cilj Poziva su:

* mjere kojima se osigurava opskrba kvalitetnom vodom za piće rekonstrukcijom, odnosno sanacijom, mreža opskrbe vode za piće;
* mjere kojima se povećava priključenost stanovništva na javne sustave odvodnje izgradnjom/obnovom/nadogradnjom javnih sustava odvodnje (uključujući nabavu opreme za čišćenje mreže te otkrivanje i saniranje propusnosti, vozila za čišćenje septičkih jama i druge povezane opreme potrebne za pravilno funkcioniranje sustava odvodnje);
* izgradnja uređaja za pročišćavanje otpadnih voda;
* mjere nadzora građevinskih radova te promidžbe i vidljivosti projekta.

1. Geografska ograničenja (ako je primjenjivo)

Projekt se provodi na području Požeško - slavonske županije konkretnije na području aglomeracije Požega, a obuhvaća područje grada Požega, te dio općina Brestovac i Velika.

1. Administrativni podaci (rok, oblik i mjesto (ako je relevantno) podnošenja)

S obzirom na to da se radi o izravnoj dodjeli bespovratnih sredstava za strateški projekt rok podnošenja nije definiran.